זכויותיהן של עובדות שכירות בהריון מעוגנות בחוקים כגון חוק עבודת נשים וחוק שוויון הזדמנויות בעבודה. על פי חוקים אלה, נשים בהריון, לדוגמא, חסינות מפני פיטורים (אלא בכפוף לתנאים המחמירים בחוק ובפסיקה), זכאיות לא לעבוד בשעות נוספות, עבודתן שמורה להן לאחר חופשת הלידה והן מקבלות דמי לידה או גמלה במהלך שמירת הריון.החוק לא קובע זכויות ספציפיות לשחקניות עצמאיות בהריון, למעט הזכות לקבלת דמי לידה, יחד עם זאת במקרים של שחקניות העובדות בתיאטרון או אצל מעסיק למשך תקופה ארוכה, אף אם אין יחסי עובד מעביד, ניתן לנסות לגזור במקרים מסוימים זכויות לשחקניות אלו, מכוח דיני העובדה החלים על עובדות שכירות.